CELEX: 32010R1066
Language: hr
Date: 2010-11-19 00:00:00
Title: Uredba Komisije (EU) br. 1066/2010 od 19. studenoga 2010. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               107
            
         32010R1066
   
               L 304/9
            
            
               SLUŽBENI LIST EUROPSKE UNIJE
            
            
               19.11.2010.
            
         
      UREDBA KOMISIJE (EU) br. 1066/2010
   od 19. studenoga 2010.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. studenoga 2010.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL C 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka) KN
            
            
               Razlozi
            
         
               (1)
            
            
               (2)
            
            
               (3)
            
         
               Proizvod se sastoji od audio-frekvencijskog pojačala (15 W) i zvučnika (otprilike 20 cm (8 inča)) u istom kućištu s dimenzijama otprilike 38 × 38 × 20,5 cm i težine otprilike 8 kg.
               Proizvod je opremljen sučeljem:
               
                           —
                        
                        
                           za glazbeni instrument, kao što je električna gitara;
                        
                     
                           —
                        
                        
                           za regulator zvučnih efekata kojim se upravlja nogom;
                        
                     
                           —
                        
                        
                           za napravu za snimanje i izvođenje zvuka, kao što je MP3 ili CD izvođač; i
                        
                     
                           —
                        
                        
                           za slušalice.
                        
                     Također je opremljen kontrolnim tipkama za glasnoću, pojačanje, zvuk i zvučne efekte.
               Proizvod prima električni signal od glazbenoga instrumenta, pojačava ga pomoću audio-frekvencijskog pojačala i pretvara u zvuk koji se odašilje kroz zvučnike.
            
            
               8518 40 89
            
            
               Razvrstavanje se utvrđuje u skladu s odredbama Općih pravilima 1. i 6. za tumačenje kombinirane nomenklature, napomenom 3. uz odjeljak XVI. i tekstom oznaka KN 8518, 8518 40 i 8518 40 89.
               S obzirom da proizvod ne dolazi opremljen s, niti ima predviđeno sučelje za mikrofon, ne može primati audio zvuk. Stoga se ne može razvrstati u tarifni podbroj 8518 50 kao električno zvučno pojačalo.
               Proizvod je složena naprava, u smislu napomene 3. uz odjeljak XVI., i koja se sastoji od zvučnika iz tarifnog podbroja 8518 29, audio-frekvencijskog električnog pojačala i stroja za zvučne efekte iz tarifnog podbroja 8543 70.
               Funkcija audio-frekvencijskog pojačavanja je glavna funkcija proizvoda, s obzirom na razinu obrade primljenih signala.
               Proizvod se stoga razvrstava u oznaku KN 8518 40 89 kao audio-frekvencijsko električno pojačalo.